## Rješenje o odobrenju imenovanja gospodina Geralda Groestenbergera za obavljanje funkcije člana Uprave društva Grawe Hrvatska d.d. Zagreb

### NN 18/2006 (15.2.2006.), Rješenje o odobrenju imenovanja gospodina Geralda Groestenbergera za obavljanje funkcije člana Uprave društva Grawe Hrvatska d.d. Zagreb

# HRVATSKA AGENCIJA ZA NADZOR FINANCIJSKIH USLUGA

**449**

Na temelju odredbi članka 15. stavak 1. točka 4.
alineja 3. i članka 8. stavak 1. Zakona o Hrvatskoj agenciji za nadzor
financijskih usluga (»Narodne novine« broj 140/05), te odredbi članka 28. stavak
1. Zakona o osiguranju (»Narodne novine« broj 151/05), povodom zahtjeva
Nadzornog odbora društva Grawe Hrvatska d.d., Ulica
grada Vukovara 5, Zagreb Uprava Hrvatske agencije za nadzor financijskih
usluga, na sjednici održanoj 9. veljače donijela je

## RJEŠENJE

I. Usvaja se zahtjev Nadzornog odbora društva Grawe Hrvatska d.d., Zagreb, Ulica grada Vukovara 5, MBS
080042838, te se daje odobrenje za imenovanje gospodina Geralda
Groestenbergera rođenog u Wiener
Neustadtu, Austrija, broj putovnice E 0160373 2, izdane
u Beču 19. siječnja 1999. godine, za obavljanje funkcije člana Uprave društva Grawe Hrvatska d.d. Zagreb.

II. Ovo rješenje objavit će se u »Narodnim
novinama«.

```
Obrazloženje
```

```

```

Nadzorni odbor društva Grawe
Hrvatska d.d., Zagreb podnio je 24. siječnja 2006. godine zahtjev za izdavanje
odobrenja za obavljanje funkcije člana Uprave društva za gospodina Geralda Groestenbergera autrijskog državljana, rođenog u Wiener
Neustadtu, Austrija, broj putovnice E 0160373 2,
izdane u Beču 19. siječnja 1999. godine.

U provedenom postupku, na temelju uvida u
dokumentaciju dostavljenu uz zahtjev, utvrđeno je da predloženi kandidat za
člana Uprave društva Grawe Hrvatska d.d., Zagreb u
cijelosti ispunjava uvjete propisane člankom 26. stavak 1. i 27. Zakona o
osiguranju, dakle da ima visoku stručnu spremu, odgovarajuće stručne
kvalifikacije, sposobnost i iskustvo potrebno za vođenje poslova društva za
osiguranje, da nije bio član uprave društva za osiguranje, odnosno drugoga
trgovačkog društva nad kojim je pokrenut stečajni postupak, odnosno oduzeta
dozvola za rad, te da ispunjava uvjete iz Zakona o trgovačkim društvima za
člana uprave i da je u radnom odnosu s društvom za osiguranje na puno radno
vrijeme. Nadalje je utvrđeno da je predloženi kandidat član Uprave društva Grawe usluge d.o.o. MBS 080438557 i društva LabG d.o.o. MBS
080530215, te prokurist društva Grawe nekretnine
d.o.o. MBS 080481905, ali su nadležni organi tih društava, radi ispunjavanja
uvjeta iz članka 27. stavak 1. alineja 5. Zakona o osiguranju, donijeli odluke
o njegovom opozivu s navedenih funkcija koje stupaju na snagu danom izdavanja
odobrenja za obavljanje funkcije člana Uprave društva Grawe
Hrvatska d.d. Zagreb.

Slijedom iznijetog odlučeno je kao u izreci ovog
rješenja.

POUKA O PRAVNOM LIJEKU

Ovo rješenje je konačno. Protiv njega nije
dopuštena žalba, ali se može pokrenuti upravni spor podnošenjem tužbe Upravnom
sudu Republike Hrvatske u roku od 30 dana od dana njegova primitka.

Klasa: UP/I-453-02/06-30/01

Urbroj: 326-304-06-2

Zagreb, 9. veljače 2006.

Predsjednik Uprave

**Ante Samodol**, v. r.

Rješenje, NN 18/2006-449